C 61/32
LV
Eiropas Savienības Oficiālais Vēstnesis
4.2.2022.
26. attiecībā uz risinājumiem bojātu produktu gadījumā uzsver nepieciešamību nodrošināt, ka produkti tiek prioritārā kārtā atkalizmantoti vai remontēti, nevis izmesti, ja vien tas nemazina patērētāju tiesības un ja izmantošanas vai remonta dēļ netiek ražoti zemākas kvalitātes produkti;
27. uzsver, ka ir jānodrošina rezerves daļu pieejamība, kas ļautu produktus remontēt, un ka šo remontdarbu izmaksas nedrīkst atturēt patērētājus no produktu remonta, taču vienlaikus jāievēro patērētāju tiesības uz produktu atbilstību un drošumu; iesaka Komisijai apsvērt pasākumus, kas jāpieņem, lai tas būtu iespējams;
28. mudina Komisiju saistībā ar Preču pārdošanas direktīvas pārskatīšanu izvērtēt, kā turpmāk sekmēt labošanu un veicināt ilgtspējīgākus “aprites” produktus, ievērot patērētāju tiesības un ekonomisko līdzsvaru starp patērētāju un uzņēmēju;
29. uzsver vietējo un reģionālo pašvaldību nozīmi šajā jomā, kā arī nepieciešamību veicināt jaunus patēriņa modeļus un uzvedības veidus vietējā un reģionālajā līmenī, piemēram, dalīšanās ekonomiku;
30. iesaka atbalstīt uzņēmējdarbības modeļus, kas patērētājiem dod iespēju iegādāties vairāk pakalpojumu, nevis preču, tādējādi veicinot remontēšanu, sociālās ekonomikas organizāciju darbību, kā arī lietotu preču tirgus;
31.
uzsver, ka ir jāizveido vietējās labās prakses apkopojums remonta un aprites ekonomikas jomā;
32. uzsver, ka svarīgi ir vietējos pasākumus patēriņa jomā attiecināt uz pakalpojumu ekonomiku, piemēram, ēku renovācijas jomā un patērētāju mājokļu pielāgošanā zaļākai un digitalizētākai sabiedrībai, īpaši uzlabojot patērētāju informēšanas rīkus;
33. atbalsta iniciatīvas vietējās tirdzniecības atbalstam ar mērķi uzlabot patērētāju stāvokli tirgū, aizsargāt vidi un popularizēt amatniecību;
34.
uzsver reģionālo un vietējo pašvaldību lielo nozīmi patērētāju informēšanas un izglītošanas jomā;
35.
uzsver, cik svarīgi ir efektīvi risinājumi, kurus patērētāji var viegli saprast un īstenot;
36. atbalsta Komisijas vēlmi sadarboties ar uzņēmējiem, lai mudinātu viņus brīvprātīgi veikt pasākumus ilgtspējīga patēriņa atbalstam, kas būtu plašāks nekā prasīts tiesību aktos;
37. uzsver, ka ir jāpaplašina Ekodizaina direktīva, iekļaujot tajā ar enerģiju saistītus produktus, kā arī attiecināt to uz plašāku produktu klāstu, kuriem ir liela ietekme uz vidi, un paredzēt pasākumus atkritumu rašanās novēršanai;
38. stingri atbalsta ilgtspējīgu produktu iniciatīvas publicēšanu ar mērķi minētos produktus padarīt par normu, tādējādi novēršot priekšlaicīgu novecošanu un veicinot ilgizturību;
39. aicina Eiropas Komisiju, dalībvalstis un vietējās un reģionālās pašvaldības orientēt ES atveseļošanas plānā paredzētos finansiālos stimulus tā, lai garantētu ilgtermiņa ekonomisko, sociālo un vides progresu, vienlaikus samazinot resursu izmantošanu, novēršot un aizliedzot bīstamu vielu izmantošanu un uzlabojot materiālu un sistēmu apriti;
40. atkārtoti uzsver, ka steidzami jāpaātrina pāreja uz reģeneratīvas izaugsmes modeli, salāgojot resursu patēriņu ar planētas iespēju robežām un samazinot cilvēku radīto vidisko pēdu.
Šajā nolūkā izaugsme ir obligāti jāatsaista no resursu izmantošanas, lai virzītos uz reālu aprites sabiedrību un sadarbotos visos pārvalības un sabiedrības līmeņos;
41. uzsver, ka ir jāatbalsta mazo un vidējo uzņēmumu un vietējo mazo ražotāju zaļā pārkārtošanās, nepalielinot administratīvo slogu.
ES finansējumam ir svarīga nozīme, lai nodrošinātu šo pārkārtošanos.
Komiteja uzsver, ka vietējās un reģionālās pašvaldības ir jāiesaista informācijas sniegšanā par šajā jomā pieejamo ES finansējumu;